Паводле словаў Старшыні Папскай Рады па спрыяньні еднасьці хрысьціянаў, дадзеная сітуацыя таксама ўскладняецца наяўнасьцю ва Ўкраіне некалькіх праваслаўных юрысдыкцыяў. Сам ён падчас сваёй паездкі сустракаўся толькі з прадстаўнікамі Ўкраінскай Праваслаўнай Царквы Маскоўскага Патрыярхату. Аднак грэка-каталіцкія сьвятары на месцах вымушаны кантактаваць і з тымі праваслаўнымі, якія належаць да непрызнаных праваслаўных Цэркваў, і ім “нашмат складаней ня мець кантактаў з тымі, хто не знаходзіцца ў сулучнасьці з Расейскай Праваслаўнай Царквой”. “Мы павінны зрабіць усё, каб гэтае напружаньне было зьменшана. Калі б праваслаўе ва Ўкраіне было адзіным, гэта быў бы сур’ёзны крок для вырашэньня праблемы”, — сказаў кардынал Кох.